

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 **Gradsko vijeće**

KLASA: 021-05/21-01/05

URBROJ: 2181-7-03/5-25-35

Omiš, 18. veljače 2025.g.

**Z A P I S N I K**

o radu 35. sjednice Gradskog vijeća Grada Omiša

održane 18. veljače 2025. godine u Omišu, Ulica Federika Benkovića 1

Započeto u 18.30 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Marijana Medić
5. Ivana Vulić Ivanac, mag.oec.
6. Ivan Medić, dipl.ing.
7. Martin Bašić, dipl. komunikolog
8. Tihana Barišić Marunčić, dr.med.
9. Tomislav Bartulović
10. Denis Dujmović, ing.
11. Roko Guzić
12. dr.sc. Dino Belošević

NENAZOČNI ČLANOVI VIJEĆA:

1. Josip Banović, dr.med.(najavio izostanak)
2. Petar Bulić, dipl.iur. (najavio izostanak)
3. Zdravka Šodan

OSTALI NAZOČNI:

1. Ivo Tomasović, dipl.oec., gradonačelnik
2. Žarko Kovačić, dipl.ing.agr. zamjenik gradonačelnika
3. Lidija Pavković, dipl.iur., pročelnica Ureda gradonačelnika
4. Katarina Pupačić, dipl.oec, privremena pročelnica UO za gospodarstvo i društvene djelatnosti
5. Stipe Žuljević-Mikas, dipl.ing., pročelnik komunalnog odjela
6. Mate Sovulj, dipl.ing., upravitelj vlastitog pogona
7. Meri Smailagić, dipl.oec. voditeljica odsjeka za proračun i računovodstvo

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 10 glasova ZA usvojen slijedeći

**d n e v n i r e d**

1. Usvajanje zapisnika o radu 32. sjednice Gradskog vijeća Grada Omiša
2. Vijećnički upiti
3. Prijedlog Odluke o porezima Grada Omiša
4. Prijedlog Odluke o visini poreznih stopa godišnjeg poreza na dohodak na području Grada Omiša
5. Prijedlog Odluke o visini paušalnog poreza na dohodak za djelatnost iznajmljivanja i organiziranja smještaja u turizmu
6. Prijedlog Odluke o davanju prethodne suglasnosti na Statut javne ustanove „Gradski muzej Omiš“
7. Prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada javne ustanove „Gradski muzej Omiš“
8. Prijedlog Odluke o izmjenama i dopunama Odluke o utvrđivanju Plana mreže dječjih vrtića na području Grada Omiša
9. Prijedlog Zaključka o sklapanju Aneksa br. 8 Ugovora o načinu i uvjetima sufinanciranja programa Dječjeg vrtića „Čarobni pianino“ Split OJ Omiš
10. Prijedlog Odluke o donošenju Plana razvoja Grada Omiša do 2030. i Strateške studije utjecaja na okoliš Plana razvoja Grada Omiša do 2030.g.
11. Program javnih potreba u području kulture za Grad Omiš u 2025.godini
12. Program javnih potreba u području socijalne skrbi Grada Omiša za 2025. godinu
13. Prijedlog Programa javnih potreba u sportu Grada Omiša za 2025. godinu
14. Prijedlog Odluke o izmjeni i dopuni Odluke o komunalnoj infrastrukturi i njezinom pravnom statusu
15. Prijedlog Odluke o izmjeni i dopuni Odluke o nerazvrstanim cestama Grada Omiša
16. Prijedlog Odluke o raspisivanju javnog natječaja za osnivanje prava građenja na nekretnini označenoj kao kčbr. 1031/3 k.o. Omiš
17. Prijedlog Odluke o dodjeli nekretnine opisane kao kčbr. 3121/11 k.o. Srijane na upravljanje i korištenje Dječjem vrtiću Omiš

**Ad 1/**

USVAJANJE ZAPISNIKA O RADU 34. SJEDNICE GRADSKOG VIJEĆA GRADA OMIŠA

Na tekst nacrta zapisnika o radu 34. sjednice Gradskog vijeća Grada Omiša istaknuta je slijedeća primjedba:

**Denis Dujmović** – u točci 14. dodati „ predstavlja grupu ljudi iza sebe i trebao bi se posavjetovati s njima za ovakve točke dnevnog reda da o njima glasuje.“

Nakon zaključene rasprave predsjedavatelj je prijedlog dao na glasovanje potom je utvrđeno da je jednoglasno sa 11 glasova za usvojen Zapisnik o radu 34. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Roko Guzić –** što je sa sanacijom omiškog mosta, to se još nije krenulo raditi, zna li se kada će to biti, koja je dinamika?

Gradonačelnik – tri projekta Hrvatskih cesta za Omiš su spremna, sanacija mosta, rotor i ispravljanje S krivine nakon što završi izgradnja luke. Plan je bio da sanacija mosta počme odmah iza nove godine i da se rekonstrukcija završi prije sezone. Međutim zbog problema sa ugovaranjem nadzora radova nisu, pa su odustali da se to radi prije sezone, nego će se raditi zajedno sa izgradnjom rotora iza ljeta.

Ispravljanje S krivine i cesta prema Domu zdravlja će ići nakon što završe radovi na izgradnji luke.

Radovi na križanju Brzet i cesta Fra S. Vrlića moraju ići zajedno, sklopili smo Sporazum sa Hrvatskim cestama gdje će oni voditi javnu nabavu i radove a mi ćemo financirati dio koji se tiče nas. Za to je dobivena građevinska dozvola te očekujemo raspisivanje natječaja i početak radova početkom 2026.g.

Građevinsku dozvolu smo dobili i za izgradnju nogostupa u Nemiri koji je također važan projekt osobito za MO Nemira jer sada djeca kada primjerice idu na okretište za autobus idu rubom magistrale što je jako opasno tako da će dio od samog igrališta do okretišta za autobus će biti uređeno (nogostup) i javna rasvjeta.

Također će se ići u izgradnju nogostupa u Marušićima uz magistralu.

Dogovoreno je i da će Grad naručiti projektiranje križanja u Mimicama i Stanićima, a Hrvatske ceste to uvrstiti u svoje planove i realizaciju.

**Denis Dujmović** – klizište Ruskamen?

Gradonačelnik – vidjeti će sa kolegama u komunalnom odjelu.

**Denis Dujmović** – invalidski pristup gđi Ani Markov

Prošle godine bio je na „in situ“ kod gđe Ani Markov, a prema saznanju i dio vijećnika i gradskih službenika i nije mogao vjerovati da je ljudsko srce toliko ne suosjećajno i da postoje tolike imovinsko-pravne i birokratske prepreke da njeni bliži, prije svega sumještani, odnosno susjedi ne žele ili ne mogu pomoći 100% invalidu bez obzira kakvi su njihovi međusobni materijalni i nematerijalni interesi i odnosi. Na ovu temu kolega Dino Belošević postavio je i vijećničko pitanje, a problem za invalidnu osobu nije iz poznati vam i nepoznatih razloga riješen do dana današnjeg.

Gđa Ani Markov je trebala po svom osobnom zahtjevu biti ovdje s nama na sjednici da preko njega postaviti pitanje, no nema uvjeta da se ona kao invalid uz stepenice u kolicima popne na I. kat ove vijećnice, stoga je tu njena pratnja odnosno njen suprug.

Obrazloženje upita i upit u cilju konačnog rješavanja ovog problema postavlja pitanje:

Na zamolbu gđe. Markov od 11.11.2021. i na zamolbu MO Marušići za izradu rampe (pristupa) za 100% invalida u invalidskim kolicima Grad Omiš, nakon izmjere i utvrđivanja javnog dobra na č.z. 18/2 u Ulici Put žala, Ulici Put mora i Ulici dr. Franje Tuđmana sve u Marušićima započinje gradnju pristupa.

Obavljeno je više od 80% radova.

Na zahtjev za hitnom obustavom radova od 14.4.2023. godine Odvjetničkog ureda Goran Lučić, pod prijetnjom kaznene prijave i traženja naknade štete Grad Omiš odustaje od izgradnje rampe (pristupa) i vraća sve u prvobitno stanje.

Gđa Ani Markov je Grad Omiš obavijestila i podnijela pismena kao dokaz da isti nisu vlasnici na predmetnom javnom dobru.

Na pismeno traženje da e Grad Omiš pismeno očituje zbog čega je odustao od njenog zahtjeva za izradu rampe, usmeno je dobiven odgovor da Grad Omiš nije vlasnik predmetne čestice i da nema suglasnost upisanih vlasnika.

Dana 29.10.2024.g. Gradu i gradonačelniku je na ruke dostavljena suglasnost stvarnih vlasnika upisanih u zemljišnim knjigama.

Dana 27.1.2025. Gradu Omišu je dostavljeno Rješenje Općinskog suda u Splitu, Poseban zemljišni odjel u Omišu posl.br. Z-30165/2023 kojim se odbacuje prijedlog predlagatelja za otvaranje Ispravnog postupka za predmetne čestice na kojima su se započeli i zaustavljeni radovi za gđu. Ani Markov.

Sve navedeno se može provjeriti u zemljišnim knjigama ZK uložak 5071 za č.z. 4337/1, 4337/15, kat.broj č.z. 7018/1 k.o. Rogoznica (javno dobro).

Uvidom na terenu ne postoji rampa na zapadnom ulazu kuće gđe. Ani Markov.

Na temelju svega iznesenog kako navodi gđa. Markov ne postoji ni jedan opravdani razlog da joj Grad Omiš ne omogući izradu pristupa za invalide, a sve sukladno Konvenciji o pravima osoba s invaliditetom i Zakona o suzbijanju diskriminacije, stoga neizradom pristupa , istoj bi bilo uskraćeno temeljno ljudsko pravo na slobodu kretanja i mobilnost.

Moli da se izvrši ponovni uvid na terenu i uvid u skice izmjere u predmetne čestice kako bi se utvrdilo da postoji dovoljno mjesta i mogućnosti izrade sigurnog pristupa, a rješenje je poznato.. Također moli da se osiguraju sredstva i da se na temelju gornjih argumenata i činjeničnog stanja pristupi izradi sigurnog pristupa za gđu Ani Markov.

Traži odgovor na gore izneseno, može usmeno obrazloženje na ovoj sjednici, ali prije svega pisani odgovor.

**Zvonko Močić** – pročelnik komunalnog odjela će na ovo pitanje dati pisani odgovor.

**Martin Bašić** – istakao bi potrebu da Grad Omiš izgradi, odnosno smatra da Grad Omiš zaslužuje jedan reprezentativni gradski park. Većina naših trenutnih parkova je dobro uređeno, međutim mi kao Grad nemamo reprezentativni park. Predlaže da se ide u realizaciju parka na Priku (park Don Frane Bulića), tamo ima puno neiskorištenog prostora jer manji dio (od oko 4000m2) parka zauzima dječje igralište, balotaški zog i cage bool za nogomet.

Veliki dio parka je prostor otvoren te ga se može lijepo urediti, srediti po svim standardima.

Uz postojeće sadržaje tamo bi se mogao napraviti plato, pozornica (amfiteatar)za razna društvena događanja, kulturne sadržaje, a tako bi se rasteretio centar grada.

Gradonačelnik - ako je dobro shvatio trebalo bi angažirati nekog krajobraznog arhitekta da osmisli to uređenje, ovo je dobra inicijativa, treba je planirati u proračunu, bilo bi odlično kada bi svaki naš kvart imao takav prostor.

**Dino Belošević** – marina na ušću rijeke Cetine – koliko su istiniti napisi u medijima da taj projekt nije u suglasnosti sa Studijom utjecaja na okoliš, da postoje neki problemi, da je prvotni investitor odustao od projekta, uglavnom koja je sada situacija sa tim projektom?

Gradonačelnik – marina Ribnjak se nalazi u našem urbanističkom planu već 20 godina.

Realizacija takvog projekta zahtijeva izradu Studije utjecaja na okoliš. Ovo je u nadležnosti Županije kojoj je potrebno iskazati interes, nakon čega oni raspisuju natječaj.

U razgovorima sa Županijom saznaje da su u zadnjih nekoliko godina bila 2 zainteresirana investitora, jednome je istekao rok za ishođenje lokacijske dozvole, a drugi je ponovno iskazao interes no prethodno je potrebno izraditi Studiju utjecaja na okoliš.

Marina je planom bila predviđena do 200 vezova, a na kraju je (baš zbog studija koje su rađene) to smanjeno na 105 vezova.

Državne institucije koje su zadužene za ovu tematiku će kazati može li se i pod kojim uvjetima raditi marina.

**Denis Dujmović** – prije dvije sjednice zatražio je dokumentaciju o provedenoj javnoj nabavi ulica Matije Gupca i uređenje igrališta u Gatima (tzv. Kipa).

U sklopu programa održavanja komunalne infrastrukture Grada Omiša za 2024. u tijeku je izvođenje radova na predmetnim lokacijama iz naslova.

Moli da mu se dostavi projektna dokumentacija i/ili predviđeni opis radova na predviđenim zahvatima, troškovnike iz postupka o nadmetanju i odluku o odabiru najpovoljnije ponude na predmetnim zahvatima.

Ne zna zašto se na ovo pitanje nije odgovorilo?

**Zvonko Močić** – svakako da vijećnik ima pravo to tražiti, no najjednostavnije je doći u komunalni odjel i kopirati tu dokumentaciju.

**Denis Dujmović** – kada je od pročelnika na uvid tražio dokumentaciju za luku na ušću Cetine.

To je kopirao o svom trošku (10 eura), nije mu jasno kako jedan gradski vijećnik ne može dobiti te podatke od gradskih službi nego mora o svom trošku to kopirati?

Treba se poštovati dignitet vijećnika i neka pravila rada.

**Zvonko Močić** – vijećnici imaju pravo na to da im službe dostave dokumentaciju a ne da osobno plaćaju.

**Denis Dujmović** – vezano za amfiteatar u parku – dobar je primjer na Žnjanu, dostupna mu je ta projektna dokumentacija pa se može vidjeti kako izgledaju ti projekti.

**Roko Guzić –** reciklažno dvorište Peovica radi uvijek u jutarnjim satima (a subotom samo do 11), a postoji potreba barem jednom tjedno da se radi popodne radi ljudi koji su zaposleni pa ne mogu u jutarnjim satima dovoziti otpad?

Gradonačelnik – već je o tome bilo govora, direktor je dobio nalog da se to riješi, dobio je odobrenje od Ministarstva tako da se nada da će to biti riješeno.

**Denis Dujmović** – nalaže li Poslovnik o radu Gradskog vijeća da vijećnik može izvan sjednice postaviti pitanje (uputiti pisano) npr. direktoru Vodovoda gospodinu Kovačeviću?

**Zvonko Močić** – vijećnik može uputiti pisani upit i tražiti pisani odgovor.

**Ivana Vulić Ivanac –** atletska tartan staza na stadionu, zašto se to ne može realizirati, ako ne može biti na novom pomoćnom terenu, misli da na starom stadionu ima dovoljno mjesta za to realizirati.

Ne samo da bi tu stazu mogli koristiti građani nego bi se možda osnovao i atletski klub pa bi mladi imali priliku trenirati atletiku. To je investicija od oko 750.000 eura što nije malo ali kao ideju bi trebalo razmotriti.

Gradonačelnik – predsjednik Atletskog saveza Hrvatske je nedavno kod nas bio na sastanku pa smo razgovarali na tu temu, atletski klub Omiš će se treba ponovno aktivirati, interesa ima, svakako bismo u idućem proračunu trebali predvidjeti sredstva za to.

**Nikola Tijardović –** u kojoj je fazi izgradnja pomoćnog nogometnog igrališta?

**Gradonačelnik –** odrađen je dio radova koja smo mogli napraviti, budući da se jedan dio nalazi na pomorskom dobru (čeka se Uredba od Ministarstva prostornog uređenja vezano za radove koji se mogu odvijati na pomorskom dobru) moramo vidjeti što će se riješiti sa suglasnosti suvlasnika stadiona.

**Ad 3/**

PRIJEDLOG ODLUKE O POREZIMA GRADA OMIŠA

Gradonačelnik je dostavio prijedlog Odluke o porezima Grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi sudjelovali su:

**Dino Belošević** – mišljenja je da Čelina i Zakučac ne trebaju biti u istoj zoni, istoj razini poreza.

**Zvonko Močić** – u ime predlagatelja prihvaća prijedlog da Zakučac bude u 2. zoni.

**Ivan Medić** – treba pojasniti da se ovaj porez odnosi samo na nekretnine u kojima se ne živi, odnosno na drugu nekretninu.

**Denis Dujmović –** je li se što mijenjalo oko naselja, je li visina poreza u razini JLS-a u našem okruženju?

**Meri Smailagić –** uskladili smo nazive naselja sa važećom odlukom o naseljima, odnosno samo ih ažurirali.

Što se visine poreza tiče Grad Split primjerice ima istu visinu na cijelom području od 2€, Grad Makarska 5€, Podstrana 2€ po m2, najveći iznos od 8 e ima Grad Umag.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 11 glasova ZA i 1 glasom SUZDRŽAN donijeta

**O D L U K A**

**o porezima Grada Omiša**

sa tekstom kao u prilogu ovog zapisnika oznake KLASA:410-01/25-01/01, URBROJ:2181-7-03-01/1-25.

**Ad 4/**

PRIJEDLOG ODLUKE O VISINI POREZNIH STOPA

GODIŠNJEG POREZA NA DOHODAK NA PODRUČJU GRADA OMIŠA

Gradonačelnik je dostavio prijedlog Odluke o visini poreznih stopa godišnjem poreza na dohodak na području Grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi sudjelovali su:

**Denis Dujmović** – zanimljivo je napisano obrazloženje u materijalima „u svrhu daljnjeg poreznog rasterećenja građana Grada Omiša“…. a na plaći će to biti 2-3 €.

Zašto smo odabrali stopu od 21%, a ne minimalnu i kojim ste se kriterijem pri tome vodili?

Gradonačelnik – pitanje je punjenja proračuna, minimalnim porezom ne bismo mogli imati dovoljne prihode da bi se mogle servisirati sve obaveze Grada (od dječjih vrtića, prijevoza, socijalnih potreba, sporta, kulture…).

**Simona Jurjević** – i prošli puta kada se izglasavala ova odluka bila protiv baš iz razloga koje je vijećnik Dujmović rekao. Naime, porez na nekretnine samo stavili na najmanji iznos a mišljenja je da je to trebao staviti malo više (ipak se radi o ljudima kojim imaju dvije ili više nekretnina) a porez na dohodak smanjiti (17 ili 18%) kako bi ljudi to na svojim plaćama osjetili.

Gradonačelnik- da bi smo to tako napravili potrebno je izračunati prihod od budućeg poreza na nekretnine, vjerojatno bi tada porez na nekretnine trebao biti 8€ po m2 da bi se nadoknadio manjak od poreza na dohodak.

**Denis Dujmović** – kada donosimo ovakve odluke to bi trebalo izkalkulirati na pravi način.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 9 glasova ZA i 3 glasa PROTIV donijeta

**O D L U K A**

**o visini poreznih stopa godišnjeg poreza na dohodak na području Grada Omiša**

sa tekstom kao u prilogu ovog zapisnika oznake KLASA:410-04/25-01/01, URBROJ:2181-7-03-01/1-25.

**Ad 5/**

PRIJEDLOG ODLUKE O VISINI PAUŠALNOG POREZA NA DOHODAK ZA DJELATNOST IZNAJMLJIVANJA I ORGANIZIRANJA SMJEŠTAJA U TURIZMU NA PODRUČJU GRADA OMIŠA

Gradonačelnik je dostavio prijedlog Odluke o visini paušalnog poreza na dohodak za djelatnost iznajmljivanja i organiziranja smještaja u turizmu na području Grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Katarina Pupačić, privremena pročelnica izvijestila je u ovom predmetu.

U otvorenoj raspravi sudjelovali su:

**Roko Guzić** – zašto smo u porezu na nekretnine imali (3 kategorije) zone, a ovdje ne?

**Zvonko Močić** – išli smo na najnižu cijenu koju je zakonodavac propisao za Omiš (100 e po ležaju).

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

 **o visini paušalnog poreza na dohodak**

**za djelatnost iznajmljivanja i organiziranja smještaja u turizmu na području Grada Omiša**

sa tekstom kao u prilogu ovog zapisnika oznake KLASA:334-01/25-01/02, URBROJ:2181-7-04/3-25-1.

**Ad 6/**

PRIJEDLOG ODLUKE O DAVANJU PRETHODNE SUGLASNOSTI

NA STATUT JAVNE USTANOVE „GRADSKI MUZEJ OMIŠ“

Gradonačelnik je dostavio prijedlog Odluke o davanju prethodne suglasnosti na Statut javne ustanove „Gradski muzej Omiš“ te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Katarina Pupačić, privremena pročelnica, izvijestila je u ovom predmetu.

U otvorenoj raspravi sudjelovali su:

**Simona Jurjević** – u čl. 13. stoji da ravnatelj ne može samostalno zaključivati ugovore za iznose veće od 30.000 eura - po kojem je to Zakonu?

Lidija Pavković – ovdje je riječ o tome kada ravnatelj može raspolagati, a kada ne može raspolagati, odnosno kada osnivač mora dati suglasnost.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o davanju prethodne suglasnosti na statut javne ustanove „Gradski muzej Omiš“**

sa tekstom kao u prilogu ovog zapisnika oznake KLASA:611-05/25-01/02, URBROJ:2181-7-04/3-25-2.

**Ad 7/**

PRIJEDLOG ODLUKE O DAVANJU PRETHODNE SUGLASNOSTI NA PRAVILNIK

O UNUTARNJEM USTROJSTVU I NAČINU RADA JAVNE USTANOVE „GRADSKI MUZEJ OMIŠ“

Gradonačelnik je dostavio prijedlog Odluke o davanju prethodne suglasnosti na Pravilnik o unutarnjem ustrojstvu i načinu rada javne ustanove „Gradski muzej Omiš“ te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Angela Tabak, ravnateljica Gradskog muzeja Omiš, izvijestila je u ovom predmetu.

U otvorenoj raspravi sudjelovali su:

**Ivana Vulić Ivanac** – kako se vrši zapošljavanje u Gradskom muzeju Omiš?

Angela Tabak- tražimo suglasnost od osnivača za raspisivanje javnog natječaja, pristigle ponuda i intervjue će razmatrati Povjerenstvo (iz arheološkog muzeja, konzervatorskog odjela i tehničke struke)

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o davanju prethodne suglasnosti na**

**Pravilnik o unutarnjem ustrojstvu i načinu rada javne ustanove „Gradski muzej Omiš“**

sa tekstom kao u prilogu ovog zapisnika oznake KLASA:611-05/25-01/02, URBROJ:2181-7-04/3-25-4.

**Ad 8/**

PRIJEDLOG ODLUKE O IZMJENAMA I DOPUNAMA ODLUKE

O UTVRĐIVANJU PLANA MREŽE DJEČJIH VRTIĆA NA PODRUČJU GRADA OMIŠA

Gradonačelnik je dostavio prijedlog Odluke o izmjenama i dopunama Odluke o utvrđivanju plana mreže dječjih vrtića na području Grada Omiša te predložio Gradskom Vijeću njezino donošenje.

Pisani materijal uz ovu točku dostavljen je svim članovima Vijeća.

Ela Ćoso, ravnateljica Dječjeg vrtića Omiš izvijestila je u ovom predmetu.

U otvorenoj raspravi sudjelovali su:

**Simona Jurjević** – budući da je program predškole obavezan, kako će se riješiti taj problem u Dubravi?

Ela Ćoso – roditeljima se nudi najbliži vrtić (Gata ili Tugare).

U prostorijama škole u kojima smo do sada radili Ministarstvo je reklo da ne može ubaciti Dubravu – mi smo tu nemoćni.

**Denis Dujmović** – konačno su se ostvarili preduvjeti da vrtić može biti 10-satni u Gatima, Tugarima, Kostanju, Blatu n/C, a nema interesa?

Ela Ćoso – ima interesa, roditelji se jave na anketu, a kasnije u praksi djeca ne borave 10 sati, djeca borave 4-5 sati (a moraju plaćati 10-satni) onda i to pitanje cijene bude upitno.

Gradonačelnik – vrtić u Srijanima otvaramo u pola pedagoške godine i roditelji čija su djeca upisana negdje drugdje neće sada prebacivati djecu. Slijedeće pedagoške godine će biti drugačija situacija.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izmjenama i dopunama Odluke o utvrđivanju Plana mreže dječjih vrtića**

**na području Grada Omiša**

sa tekstom kao u prilogu ovog zapisnika oznake KLASA:601-01/25-01/05, URBROJ:2181-7-04/3-25-2.

**Ad 9/**

PRIJEDLOG ZAKLJUČKA O SKLAPANJU ANEKSA BR. 8. UGOVORA O NAČINU I UVJETIMA SUFINANCIRANJA PROGRAMA DJEČJEG VRTIĆA „ČAROBNI PIANINO“ SPLIT OJ OMIŠ

Gradonačelnik je dostavio prijedlog Zaključka o sklapanju aneksa br. 8. ugovora o načinu i uvjetima sufinanciranja programa Dječjeg vrtića „Čarobni pianino“ Split OJ Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Katarina Pupačić, privremena pročelnica izvijestila je u ovom predmetu.

U otvorenoj raspravu sudjelovali su:

**Simona Jurjević –** radi se o 20-30 eura razlike od prošlog prijedloga, no više od cijene je problem nivo usluge (kako čuje od roditelja koji pohađaju taj vrtić.)

**Zvonko Močić** – za dijete koje pohađa dječji vrtić Čarobni pianio se izdvaja manji iznos iz proračuna nego za dijete koje pohađa gradski vrtić, a za sada nemamo alternativu.

**Dino Belošević** – kolika je to financijska razlika, imamo li mogućnosti utjecanja na povećanje kvalitete usluge na način da ih preuzmemo pa čak ako nas to i košta malo više?

Katarina Pupačić – kada bi Čarobni pianino odustao od pružanja svojih usluga, tu bi se radilo o gubitku radnih mjesta do djece koje nemaju smještaj u vrtiću, svakako bi trajalo više mjeseci dok bi grad eventualno pronašao prostor itd.

**Roko Guzić –** razgovarao je s nekim roditeljima čija djeca pohađaju vrtić Čarobni pianino i njihov dojam nije da je sve tako crno…

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**Z A K LJ U Č A K**

**o sklapanju Aneksa br. 8. Ugovora**

**o načinu i uvjetima sufinanciranja programa Dječjeg vrtića „Čarobni pianino“ Split OJ Omiš**

sa tekstom kao u prilogu ovog zapisnika oznake KLASA: 402-04/24-01/10, URBROJ:2181-7-04/3-25-10.

**Ad 10/**

PRIJEDLOG ODLUKE O DONOŠENJU PLANA RAZVOJA GRADA OMIŠA DO 2030.G I STRATEŠKE STUDIJE UTJECAJA NA OKOLIŠ PLANA RAZVOJA GRADA OMIŠA DO 2030.G.

Gradonačelnik je dostavio prijedlog Odluke o donošenju Plana razvoja Grada Omiša do 2030.g. i Strateške studije utjecaja na okoliš plana razvoja Grada Omiša do 2030.g. te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Katarina Pupačić, privremena pročelnica, izvijestila je u ovom predmetu.

U otvorenoj raspravi sudjelovali su:

**Denis Dujmović –** kada mi vršimo prostorno planiranje i dobijemo razne prijedloge i primjedbe (reciklažno dvorište, asfaltna baza) a taj se predio nalazi u zaštićenom području Natura 2000 , kako mi ostvarimo (temeljem ove Strateške studije) preduvjet da to uopće uvrstimo u plan?

Katarina Pupačić – postoje projekti koji su na području Nature 2000 i koji dobivaju dozvole. Nadležno županijsko tijelo i tijelo Ministarstva procjenjuju o svakom projektu ponaosob.

Primjerice dužobalne šetnice su dobile dozvole a parking nije iako su oba projekta na području Nature 2000, jer ne utječe znatno na okoliš.

**Denis Dujmović** – znači parking kod kalafate se ne može raditi, a lukobran se treba graditi da bi zaštitio cijelu luku Omiš.

Gospodarska zona Kostanjska ljut – ako strateška studija govori da se tu ne može raditi ili da se radi o vodozaštitnom području, zašto mi to onda držimo u Prostornom planu? Ili studija govori na koji način se može raditi, graditi?

Gradonačelnik – projekt parkinga je bio napravljen na način da se nasipa materijal u more i to bi negativno utjecalo na okoliš. Postoji i druga opcija, a to je pilotiranje i to nema značajan negativan utjecaj na okoliš. Dakle ovisno o načinu gradnje i izvođenja radova može se dobiti suglasnost – utjecaja na okoliš.

Katarina Pupačić – zakon nam propisuje da bilo koji strateški dokument koji će povlačiti sredstva iz EU fondova mora proći kroz Stratešku procjenu i svaki projekt mora imati Stratešku procjenu utjecaja na okoliš.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o donošenju Plana razvoja Grada Omiša do 2023.g.**

**i Strateške studije utjecaja na okoliš plana razvoja Grada Omiša do 2030. g.**

sa tekstom kao u prilogu ovog zapisnika oznake KLASA: 302-01/22-01/04, URBROJ:2181-7/22-01/04.

**Ad 11/**

PROGRAM JAVNIH POTREBA U PODRUČJU KULTURE ZA GRAD OMIŠ U 2025.G.

Gradonačelnik je dostavio prijedlog Programa javnih potreba u području kulture za Grad Omiš u 2025. godini te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Katarina Pupačić, privremena pročelnica, izvijestila je u ovom predmetu.

U otvorenoj raspravi nitko nije sudjelovao.
Nakon zaključenja rasprave predsjedavatelj je prijedlog dao na glasovanje potom je utvrđeno da je sa 11 glasova ZA i 1 glasom SUZDRŽAN donijet

**P R O G R A M**

**javnih potreba u području kulture za Grad Omiš**

sa tekstom kao u prilogu ovog zapisnika oznake KLASA:612-08/24-01/04, URBROJ:2181-7-04/3-25-027.

**Ad 12/**

PROGRAM JAVNIH POTREBA U PODRUČJU SOCIJALNE SKRBI GRADA OMIŠA ZA 2025.G.

Gradonačelnik je dostavio prijedlog Programa javnih potreba u području socijalne skrbi Grada Omiša za 2025. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Katarina Pupačić, privremena pročelnica, izvijestila je u ovom predmetu.

U otvorenoj raspravi sudjelovali su:

Gradonačelnik – prijevoz djece sa posebnim potrebama – taj program treba ući u stalnu praksu, redovno financiranje iz proračuna za svaku godinu, bez obzira tko je na vlasti, jer to je vrlo važno za obitelji s djecom s posebnim potrebama.

**Denis Dujmović** – govorili smo o potrebi nabavke medicinskih ležaja (kakve ima Udruga Agape)- može li se to realizirati kroz ovaj program?

Katarina Pupačić – može se realizirati, ako Grad odluči da će se to nabaviti, moramo raspisati javni natječaj za nabavku istih, to treba staviti u rebalans.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijet

**P R O G R A M**

**javnih potreba u području socijalne skrbi Grada Omiša za 2025. godinu**

sa tekstom kao u prilogu ovog zapisnika oznake KLASA:550-01/25-01/02, URBROJ:2181-7-04/5-25-1.

**Ad 13/**

PRIJEDLOG PROGRAMA JAVNIH POTREBA U SPORTU GRADA OMIŠA ZA 2025. GODINU

Gradonačelnik je dostavio prijedlog Programa javnih potreba u sportu Grada Omiša za 2025. godinu te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Katarina Pupačić, privremena pročelnica, izvijestila je u ovom predmetu.

U otvorenoj raspravi sudjelovali su:

**Dino Belošević** – za kulturu se iz proračuna izdvaja 960.000 € a za sport 490.000€

Gradonačelnik – taj podatak nije točan, za sport se puno više izdvaja kroz neke druge stavke , sportsku i rekreacijsku infrastrukturu, svake godine napravimo barem dva, tri dječja igrališta, uređujemo sportska igrališta, šetnice i biciklističke staze (4,5 milijuna eura)…

**Dino Belošević** – ima problem s Pravilnikom o dodjeli jer je napisan na pola stranice, nisu razrađeni kriteriji, to dovodi do disbalansa šta tko dobije. I prošli puta je predlagao znanstveni pristup, donio je taj prijedlog gospodinu Pezi, na koji bi se način trebala rasporediti financijska sredstva namijenjena sportu. Postavljanje sustava kriterija je u svim područjima važno jer ako oni nisu postavljeni….. Što se tiče broja termina, i u ovom šturom Pravilniku se navodi da je potrebna masovnost i rad sa mlađim uzrastima, to je 5 sustava natjecanja.

Ako svaki klub u prosjeku dobije 12-13 termina ne zna kako se to može sve realizirati?

Imamo Vlastiti pogon koji se nalazi u sportskom objektu, dakle postoji način da se poveća prostor za sport. Već nekoliko puta je vidio da se primjerice za dvoranu u proračunu predvidi 200.000 € i svaki puta se rebalansom ta sredstva skinu, kao da nema razloga da se ona utroše (a ima se na što utrošiti, primjerice prozori o kojima smo razgovarali).

Također dvorana kraj Policije u kojoj djeca treniraju u nehumanim uvjetima, nemaju grijanje, adekvatne higijenske uvjete, vodu za tuširanje..

**Denis Dujmović** – je li podnesen zahtjev za održavanje malonogometnog kupa Grada Omiša u organizaciji Sportske udruge malog nogometa, kao i prošle godine jer ne vidi da u ovom Programu?

Vidi da postoji stavka „manje vrijednosti“ pa može li se ta manifestacija naknadno ubaciti?

Gradonačelnik - to se nalazi u sklopu sportskih manifestacija.

Katarina Pupačić - treba podnijeti zahtjev kroz potporu male vrijednosti, provjeriti će je li podnesen zahtjev.

**Roko Guzić** - kontrolira li se utrošak sredstava udruga i ostalih korisnika?

Katarina Pupačić – svaka naša udruga koja dobiva sredstva iz proračuna, sukladno Uredbi mora podnositi Izvješća o namjenski utrošenim sredstvima što oni i čine svake godine.

Ako nekoga zanima izvještajna dokumentacija slobodno je doći u ured i napraviti uvid u istu.

**Dino Belošević** – nije problem formalno opravdati potrošena sredstva, nego sama dojela sredstava mora biti kriterijski bolje regulirana sa puno detaljnijim pravilima.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 11 glasova ZA i 1 glasom SUZDRŽAN donijet

**P R O G R A M**

**javnih potreba u sportu Grada Omiša za 2025. godinu**

sa tekstom kao u prilogu ovog zapisnika oznake KLASA: 620-01/25-01/06, URBROJ:2181-7-04/2-25-1.

**Ad 14/**

PRIJEDLOG ODLUKE O IZMJENI I DOPUNI

ODLUKE O KOMUNALNOJ INFRASTRUKTURI I NJEZINOM PRAVNOM STATUSU

Gradonačelnik je dostavio prijedlog Odluke o izmjeni i dopuni Odluke o komunalnoj infrastrukturi i njezinom pravnom statusu te predložio Gradskom vijeću njezino donošenje.

Pisani materijal uz ovu točku dostavljan je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izmjeni i dopuni Odluke o komunalnoj infrastrukturi i njezinom pravnom statusu**

sa tekstom kao u prilogu ovog zapisnika oznake KLASA:363-01//19-01/506, URBROJ:2181-7-05-02/-1-25-15.

**Ad 15/**

PRIJEDLOG ODLUKE O IZMJENI I DOPUNI

ODLUKE O NERAZVRSTANIM CESTAMA GRADA OMIŠA

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama Grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o izmjeni i dopuni Odluke o nerazvrstanim cestama Grada Omiša**

sa tekstom kao u prilogu ovog zapisnika oznake KLASA:340-01/15-01/17, URBROJ:2181-7-05-02/4-25-87.

**Ad 16/**

PRIJEDLOG ODLUKE O RASPISIVANJU JAVNOG NATJEČAJA ZA

OSNIVANJE PRAVA GRAĐENJA NA NEKRETNINI OZNAČENOJ KAO KČBR. 1031/3 K.O. OMIŠ

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama Grada Omiša te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi sudjelovao je:

**Dino Belošević –** kako je shvatio iz izlaganja građevina koju bi Grad Omiš gradio na predmetnoj č.z. (drugom dijelu )bila bi za potrebe Vlastitog pogona Grada Omiša?

Stipe Žuljević – da upravo smo u postupku izrade projektne dokumentacije, to bi trebalo ići vrlo brzo.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o raspisivanju javnog natječaja**

**za osnivanje prava građenja na nekretnini označenoj kao kčbr. 1031/3 k.o. Omiš**

sa tekstom kao u prilogu ovog zapisnika oznake KLASA:372-01/22-01/14, URBROJ:2181-05-02/1-25-6.

**Ad 17/**

PRIJEDLOG ODLUKE O DODJELI NEKRETNINE OPISANE KAO

KČBR. 3121/11 K.O. SRIJANE NA UPRAVLJANJE I KORIŠTENJE DJEČJEM VRTIĆU OMIŠ

Gradonačelnik je dostavio prijedlog Odluke o dodjeli nekretnine opisane kao kčbr. 3121/11 k.o. Srijane na upravljanje i korištenje dječjem vrtiću Omiš te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 12 glasova ZA donijeta

**O D L U K A**

**o dodjeli nekretnine opisane kao kčbr. 3121/11 k.o. Srijane**

**na upravljanje i korištenje Dječjem vrtiću Omiš**

sa tekstom kao u prilogu ovog zapisnika oznake KLASA: 940-01/25-01/30, URBROJ:2181-7-05-02/1-25-2.

Završeno u 20.30 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.